## *Proiect*

##### PARLAMENTUL REPUBLICII MOLDOVA

# **L E G E**

# **pentru modificarea şi completarea unor acte legislative**

Parlamentul adoptă prezenta lege organică.

 **Articolul I -** Legea nr. 180-XVI din 10 iulie 2008 cu privire la migraţia de muncă (Monitorul Oficial al Republicii Moldova, 2008, nr. 162-164, art. 598), cu modificările ulterioare, se modifică şi se completează după cum urmează:

1. Articolul 3 alineatul (2) se completează cu o nouă literă k) cu următorul cuprins:

„ k) străinii care desfășoară activități de antreprenoriat, sunt acţionari sau asociaţi a unor societăţi comerciale din Republica Moldova”

1. Articolul 8 se modifică și va avea următorul cuprins:

„**Articolul 8.** Acordarea şi prelungirea dreptului la muncă şi a dreptului de şedere provizorie în scop de muncă pentru administratorii societăţilor comerciale din Republica Moldova care au efectuat investiţii

(1) Dreptul la muncă se acordă străinilor care sunt administratori ai societăţilor comerciale din Republica Moldova care au efectuat investiţii echivalente cu cel puţin 10 mii euro.

(2) Pentru a obține dreptul la muncă şi dreptul de ședere provizorie în scop de muncă pentru străinul specificat la alin. (1), conducătorul sau reprezentantul împuternicit al acestuia depune documentele specificate la art. 7 alin. (8), cu excepția actelor menționate la lit. c) şi h).

(3) Deciziile privind acordarea dreptului la muncă şi a dreptului de ședere provizorie în scop de muncă se emit în termen de cel mult 30 de zile calendaristice de la data înregistrării cererii, pe o perioadă de un 1 an, cu posibilitatea prelungirii pentru un nou termen.

(4) Străinilor care sunt administratori ai societăților comerciale din Republica Moldova, care a efectuat investiţii:

a) echivalente cu cel puţin 15 mii euro, dar care nu depășesc echivalentul a 50 mii euro sau alternativ au creat cel puţin 3 locuri de muncă cu durată normală, li se acordă dreptul la muncă şi dreptul de ședere provizorie în scop de muncă pentru un termen de 2 ani, cu posibilitatea prelungirii acestor drepturi pentru un nou termen;

b) care depășesc echivalentul a 50 mii euro, dar care nu depășesc echivalentul a 150 mii euro sau alternativ au creat cel puţin 5 locuri de muncă cu durată normală, li se acordă dreptul la muncă şi dreptul de ședere provizorie în scop de muncă pe un termen de 3 ani, cu posibilitatea prelungirii acestor drepturi pentru un nou termen;

c) care depășesc echivalentul a 150 mii euro, dar care nu depășesc echivalentul a 500 mii euro sau alternativ au creat cel puţin 10 locuri de muncă cu durată normală, li se acordă dreptul la muncă şi dreptul de ședere provizorie în scop de muncă pe un termen de 4 ani, cu posibilitatea prelungirii acestor drepturi pentru un nou termen ce nu va depăși termenul de valabilitate al actului național de identitate;

d) care depășesc echivalentul a 500 mii euro, dar care nu depășesc echivalentul a un milion euro sau alternativ au creat cel puţin 20 locuri de muncă cu durată normală li se acordă, la solicitare, dreptul la muncă şi dreptul de ședere provizorie în scop de muncă pe un termen de pînă la 5 ani;

e) care depășesc echivalentul a un milion euro sau alternativ au creat cel puţin 50 locuri de muncă cu durată normală, li se acordă, la solicitare, dreptul la muncă şi dreptul de ședere provizorie în scop de muncă pe un termen de 10 ani, cu posibilitatea prelungirii acestor drepturi pentru un nou termen ce nu va depăși termenul de valabilitate al actului național de identitate.

(5) Pentru obținerea dreptului la muncă şi a dreptului de ședere provizorie în scop de muncă, străinul specificat la alin. (1), întreprinderea la care este angajat străinul sau reprezentanții împuterniciți ai acestora depun documentele prevăzute la art. 7 alin. (8), cu excepția celor de la lit. c) şi h).

(6) Deciziile privind acordarea dreptului la muncă şi a dreptului de ședere provizorie în scop de muncă pentru străinii specificați la alin. (4) se emit în termen de cel mult 15 zile calendaristice de la data înregistrării cererii.

(7) În vederea prelungirii dreptului la muncă şi a dreptului de ședere provizorie în scop de muncă al străinului specificat la alin. (1), acesta, întreprinderea la care este angajat sau reprezentantul împuternicit al acestuia depune documentele menționate la art. 7 alin. (11) cu cel puţin 30 de zile calendaristice înainte de expirarea termenului de valabilitate a permisului de ședere provizorie în scop de muncă.

(8) Agenția Naţională examinează cererea de prelungire a dreptului la muncă şi în termen de cel mult 15 zile calendaristice, emite decizia privind prelungirea / refuzul prelungirii dreptului la muncă.

(9) Autoritatea competentă pentru străini examinează cererea de prelungire a dreptului de ședere provizorie în scop de muncă în termen de cel mult 10 zile calendaristice de la emiterii deciziei de acordare a dreptului la muncă şi, în baza deciziei privind prelungirea / refuzul prelungirii dreptului la muncă, emite decizia privind prelungirea / refuzul prelungirii dreptului de ședere provizorie în scop de muncă.“

**Articolul II -** Legea nr. 200 din 16 iulie 2010 privind regimul străinilor în Republica Moldova

(Monitorul Oficial al Republicii Moldova, 2010, nr. 179-181, art.610), cu modificările ulterioare, se modifică şi se completează după cum urmează:

1. La articolul 31 alineatul (2) literele f) şi g) se modifică și vor avea următorul cuprins:

„f) străinilor care desfășoară activități de antreprenoriat, sunt acţionari sau asociaţi a unor societăţi comerciale din Republica Moldova;

g) pentru alte scopuri, în care activitatea străinului nu contravine legislaţiei Republicii Moldova sau prezenţa lui pe teritoriul Republicii Moldova este necesară în interes public sau  de securitate naţională.”

1. La articolul 34 alineatul (2) se completează în final cu sintagma „cu excepţia cazierului judiciar din ţara de origine”.
2. Articolul 361 se modifică și va avea următorul cuprins:

„361Acordarea şi prelungirea dreptului de şedere provizorie străinilor care desfășoară activităţi de antreprenoriat, sunt acţionari sau asociaţi a unor societăţi comerciale din Republica Moldova

1. Dreptul de şedere provizorie se acordă străinilor care  desfăşoară activităţi de antreprenoriat, sunt acţionari sau asociaţi a unor societăţi comerciale din Republica Moldova dacă sunt îndeplinite una din condiţii generale:

a) deţine o cotă parte în societatea comercială echivalentă cu cel puţin 10.000 euro;

b) deţine pachetul de control al acţiunilor (cotei în capitalul social) sau este asociat în societatea comercială unde au fost create cel puţin 3 locuri de muncă cu durată normală;

 (2) Cererea de acordare a dreptului de şedere provizorie va fi însoţită de documentul în original şi în copie,  în al cărui temei s-a permis trecerea frontierei de stat, de dovada spaţiului de locuit, a asigurării medicale, de cazierul judiciar din ţara de origine, dovada investiţiei, copia planului de afaceri, copia extrasului din Registrul de stat al unităţilor de drept sau după caz extrasul din registrul acţionarilor.

 (3) În cazul îndeplinirii condiţiilor generale prevăzute la alin. (1) şi (2), autoritatea competentă pentru străini va acorda dreptul de şedere provizorie străinului pentru o perioadă de 1 an;

(4) Dreptul de şedere provizorie pentru activităţi de întreprinzător se prelungeşte la îndeplinirea ulterioară a aceloraşi condiţii stipulate la alin. (1) şi prezentării cererii de prelungire a dreptului de şedere provizorie, documentul în original şi în copie,  în al cărui temei s-a permis trecerea frontierei de stat, de dovada spaţiului de locuit, a asigurării medicale, copia extrasului din Registrul de stat al unităţilor de drept, raportul financiar al societăţii comerciale şi certificatul privind lipsa restanţelor la bugetul de asigurări sociale.

(5) Străinii care efectuează investiţii în societăţile comerciale din Republica Moldova:

a) echivalente cu cel puţin 15 mii euro dar care nu depăşesc echivalentul a 50 mii euro sau deţine pachetul de control al acţiunilor (cotei în capitalul social) în societateacomercială unde activeazăcel puţin 3 persoane, li se acordă sau după caz prelungeşte dreptul de şedere provizorie pentru un termen de 2 ani;

b) echivalente cu cel puţin 50 mii euro dar care nu depăşesc echivalentul a 150 mii euro sau deţine pachetul de control al acţiunilor (cotei în capitalul social) în societatea comercială unde activează cel puţin 5 persoane, li se acordă sau după caz prelungeşte dreptul de şedere provizorie pentru un termen de 3 ani;

c) echivalente cu cel puţin 150 mii euro dar care nu depăşesc echivalentul a 500 mii euro sau deţine pachetul de control al acţiunilor (cotei în capitalul social) în societatea comercială unde activează cel puţin 10 persoane, li se acordă sau după caz prelungeşte dreptul de şedere provizorie pentru un termen de 4 ani;

d) echivalente cu cel puţin 500 mii euro dar care nu depăşesc echivalentul a 1 milion euro sau deţine pachetul de control al acţiunilor (cotei în capitalul social) în societatea comercială unde activează cel puţin 20 persoane, li se acordă sau după caz prelungeşte dreptul de şedere provizorie pentru un termen de 5 ani;

e) echivalente cu cel puţin 1 milion euro sau deţine pachetul de control al acţiunilor (cotei în capitalul social) în societatea comercială unde activează cel puţin 50 de persoane, li se acordă drept de şedere permanentă;

(6) Străinii, care pe parcursul unui an au realizat investiţii corespunzătoare celor indicate în alin. (5) precum şi cei care s-au conformat aceloraşi prevederi în privinţa creării locurilor de muncă, au dreptul la prelungirea dreptului de şedere pentru alte termene, înainte de expirarea termenului dreptului de şedere acordat sau prelungit anterior.

(7) În cazul societăţilor comerciale cu doi sau mai mulţi, acţionari, sau asociaţi condiţiile prevăzute la alin. (1) și (5) vor fi analizate pentru fiecare solicitant în mod separat, valoarea investiţiei care urmează a fi realizată sau numărul locurilor de muncă care urmează a fi create se vor majora în mod corespunzător, în funcţie de numărul solicitanţilor.

(8) Dreptul de şedere provizorie acordat anterior nu se prelungește sau după caz poate fi anulat sau revocat, dacă se constată neîndeplinirea condiţiilor prevăzute la alin. (1) şi (5) al prezentului articol şi art. 33 sau dacă împotriva străinului a fost pronunțată o hotărâre judecătorească definitivă pentru comiterea unei infracțiuni economice.

(9) Autoritatea competentă pentru străini va emite decizia privind acordarea sau prelungirea dreptului de şedere provizorie în termen de 15 zile calendaristice, de la data depunerii cererii.”

1. Articolul 88 se completează cu alineatul (3) cu următorul cuprins:

 (3) Autorităţile administrative centrale vor furniza autorităţii competente pentru străini informaţia privind volumul contribuţiilor de asigurări sociale de stat virate în bugetul de stat de către societăţile comerciale fondate de către străini.

**Art. III.** – Guvernul, în termen de 3 luni de la data publicării prezentei legi, va aduce actele sale normative în concordanţă cu prezenta lege.